6.

A következő bekezdés: A gyümölcs- és zöldségfélék általános és metrológiai szabályai értelmében termék az alábbiak szerint hozható kereskedelmi forgalomba: 1. Ömlesztve, amennyiben minden egyes gyümölcsön szerepel az „Arancia del Gargano” OFJ logója. 2. Göngyölegben vagy csomagolóanyagban, amennyiben az adott göngyölegben található gyümölcsök 80 %-a megfelel a fenti előírásnak. Csomagolás esetén a gyümölcs legalább 1 kg, legfeljebb 25 kg befogadóképességű, növényi eredetű – fa vagy karton – alapanyagból készült merev tárolóedényekben bocsátható forgalomba. A kereskedelmi csomagolásokon az alábbiakat kell feltüntetni: Az „Arancia del Gargano” elnevezést, amelyet a „Biondo Comune” vagy „Duretta” forgalomba bocsátott ökotípus követ; az alábbiak szerint módosul: A gyümölcs- és zöldségfélék általános és metrológiai szabályai értelmében termék az alábbiak szerint hozható kereskedelmi forgalomba: 1. Göngyölegben, amennyiben az adott göngyölegben található gyümölcsök 80 %-a felcímkézésre vagy egyenként becsomagolásra kerül. A gyümölcs legalább 1 kg, legfeljebb 25 kg befogadóképességű, növényi eredetű – fa vagy karton alapanyagból készült – merev tárolóedényekben bocsátható forgalomba. 2. A feldolgozásra szánt, 9–13 méretű narancsokat nem kötelező egyenként felcímkézni. A göngyölegeken és a csomagolóanyagokon, beleértve a hálós és hasonló csomagolást is, az érvényben lévő jogszabályok által előírt jelöléseken kívül, minden esetben kötelező jól olvasható, eltávolíthatatlan, minden más felirattól egyértelműen megkülönböztethető betűkkel feltüntetni az „Arancia del Gargano IGP destinato alla trasformazione” (Feldolgozásra szánt Arancia del Gargano OFJ) szöveget. Az 1. pontban említett göngyölegeken az alábbiakat kell feltüntetni: — „Arancia del Gargano”, utána a forgalomba bocsátott termesztett fajta – „Biondo Comune” vagy „Duretta” – neve, — a termék logója, — az IGP (OFJ) rövidítés kifejtve is, — a termesztő/forgalmazó neve, a csomagolást végző üzem cégneve, a termék csomagoláskori nettó súlya. Az ömlesztve forgalomba kerülő változat, amely esetében minden egyes gyümölcsön el kell helyezni az OFJ logóját, a termesztők kérésére került törlésre, az OFJ-logó minden egyes narancson történő elhelyezésével járó idő- és költségmegtakarítás érdekében. A narancs forgalomba bocsátásának előkészítése ugyanis nem ritkán kézzel történik a kis családi üzemekben. Ennélfogva az a döntés született, hogy a termék csak „csomagolt” változatban kerül értékesítésre, mégpedig úgy, hogy a csomagolt gyümölcs legalább 80 %-a felcímkézésre kerül. A legalább 80 % felcímkézésére vonatkozó előírás a göngyölegbe kerülő egyenként becsomagolt gyümölcsök esetében is érvényes. Az ökotípus kifejezésnek a termesztett fajta kifejezéssel történő lecserélése összhangban áll az 5. pontban eszközölt módosítással. Bevezetésre kerülnek a feldolgozásra szánt narancsra vonatkozó egyedi rendelkezések. Az új 2. pont beillesztését annak a szükségessége indokolja, hogy a 9–13 cm méretű gyümölcsök kereskedelmi szempontból valorizálhatók legyenek, mégpedig a gyümölcsöknek a termesztőkkel szemben támasztott felcímkézési követelménye nélkül. A gyümölcs eredetének és nyomonkövethetőségének védelme érdekében, a felhasznált göngyölegeken és csomagolóanyagokon célszerűnek bizonyul az „Arancia del Gargano” OFJ elnevezés után a „destinato alla trasformazione” (feldolgozásra szánt) meghatározás feltüntetése.